**Pomoč pri odpravljanju psihosocialnih posledic poplav**

Sodelavke in sodelavci ter študentke in študenti Fakultete za socialno delo, Univerze v Ljubljani se zavedamo, da lahko s skupnimi močmi učinkoviteje pomagamo ljudem, ki so se, ali se bodo znašli v različnih psihosocialnih stiskah, ki so jih povzročile poplave.

Če potrebujete pomoč, vas lahko podpremo na način:

* vključevanja v psihosocialno podporo ljudem iz prizadetih območij,
* vključevanja študentk v projekte prostovoljnega dela na terenu ali CSD-jih,
* mentorske podpore študentkam, ki pomagajo na prizadetih območjih,
* supervizije za strokovne delavke,
* metasupervizije za supervizorke v socialnem varstvu,
* pomoči pri načrtovanju in izvedbi raziskovanja delovnega okolja v luči sprememb potreb zaposlenih.

Po dogovoru pa pripravimo tudi izobraževanja z vsebinami:

* Izdelava individualnih načrtov,
* Socialno delo v času katastrof,
* Strateško načrtovanje v kriznih razmerah,
* Prepoznavanje tesnobe, ki je posledica nenadnega travmatičnega dogodka,
* Hitra ocena potreb in storitev (HOPS),
* Zagovorništvo,
* Terenski pristop skupnostno socialno delo,
* Delo z ljudmi po travmatskih dogodkih,
* Vidiki socialnega dela v izrednih razmerah – podelitev izkušenj in dogodkov,
* Skrb zase,
* Raziskovanje delovnega okolja.

Če je naša pomoč dobrodošla, nam sporočite na primoz.rakovec@fsd.uni-lj.si.

Vse dobro vam želimo,

kolektiv Fakultete za socialno delo,

za Primož Rakovec